
הכנסת העשרים
מושב רביעי
<פרוטוקול מס' 129>
מישיבת הוועדה לפניות הציבור
יום שלישי, כ"א בשבט התשע"ח (06 בפברואר 2018), שעה 14:00
<סדר היום:>
<1. פניות ציבור בנושא תמיכת משרד הרווחה קמחא דפסחא לשנת תשע"ז>
<2. פניות ציבור בנושא תקציב סלי מזון לחגי תשרי>
נכחו:

<חברי הוועדה:> 
ישראל אייכלר – היו"ר
<מוזמנים:> 
	חנן פריצקי
	–
	מנהל אגף תקציבים, משרד הרווחה והשירותים החברתיים

	יוכי אילוז
	–
	מנהלת תחום עיזבונות, משרד הרווחה והשירותים החברתיים

	אהרון כהן
	–
	מנכ"ל ארגון "תכלית האדם"

	אלחנן צעידי
	–
	מנהל קרן "אהבת חסד"

	גבריאל וקנין
	–
	מנהל אגף תפעול וארגון, עמותת "פתחון-לב"

	יוסף ויטמן
	–
	פעיל בעמותות חסד


<מנהל/ת הוועדה:>
שלומית אבינח
<רישום פרלמנטרי:>
ר.ל., חבר תרגומים
<פניות ציבור בנושא תמיכת משרד הרווחה קמחא דפסחא לשנת תשע"ז>
<פניות ציבור בנושא תקציב סלי מזון לחגי תשרי>
<היו"ר ישראל אייכלר:>
שלום, ברוכים הבאים לישיבת הוועדה לפניות הציבור בנושא תמיכות משרד הרווחה לעמותות חסד לקראת החגים, קמחא דפסחא וחגי תשרי. אנחנו בישיבת מעקב לדיונים שכבר עשינו בשנה שעברה, במרס 2017 ובספטמבר. 
אני רוצה לציין את הצורך בישיבה הזאת. אני מאוד לא מרוצה מהצורך בישיבה הזאת. 400 מיליארד שקלים מדינת ישראל מכניסה לספר התקציב בצורה מסודרת וכל תקציב ידוע מראש, לאן הוא הולך, מאין הוא בא. לפעמים יש שינויים בספר התקציב ויש רזרבות, אבל אני לא מכיר הרבה תקציבים שכותבים שם סכום סמלי מגוחך ואחר כך צריך כל שנה ושנה להוסיף ולבקש ולהתחנן. נכון, כתוב "תחנונים ידבר רש ועשיר יענה עזות" אז העניים צריכים לדבר בתחנונים, לבוא לבקש כל פעם מחדש, אבל אני לא חושב שכך צריך להיות כי לדעתנו הזכות הגדולה היא של הארגונים, ארגוני החסד, שבעצם עושים את מה שהמדינה הייתה אמורה לעשות, לדאוג שלא יהיו אנשים רעבים, בעיקר בחגים, אז הם צריכים לבוא לבקש תמיכה מהממשלה, שזה בסך הכול אחוז קטן מאוד. 
לא ייאמן, תקציב קמחא דפסחא לשנת תשע"ח, נכון להיום, הוא 3.7 מיליון, בשעה שהתקציבן של משרד הרווחה פנה לאוצר לקבל 15 מיליון שקלים לקמחא דפסחא. זאת אומרת, יש לנו פה חוסר פרופורציה מדהים. במקום 15 מיליון, שזה מה שהוא צריך לקבל וזה מה שהוא קיבל בשנים קודמות, אולי צריך הרבה יותר, אז רשמו בספר התקציב 3.7 מיליון. זה לא נראה. אנחנו עכשיו מדברים כבר על תקציב 2019, אנחנו רוצים להיות מוכנים לעוד שנה, שנתיים, שלוש, אנחנו חודש, חודשיים לפני החג, אנחנו צריכים ללכת לבקש, התקציבן צריך לבקש 15 מיליון ו"כולי האי ואולי". 
"המשרד נותן סלים אחידים לכל המשפחות, הרכב הסל לא השתנה", והמשרד צודק בזה, אנחנו תומכים בזה, שסל מזון לא יהיה פחות מ-150 שקל, כי אחרת זה סתם לעג לרש. מספיק ש"תחנונים ידבר רש", אבל אם העמותה נותנת לכל סל 150 שקל והמדינה משתתפת בסביבות 8 שקלים, בחגי תשרי זה היה 7.3 שקלים לסל, זה ממש צחוק. מול 150 שקלים שהעמותה צריכה לתת, זה בעצם יותר מ-140 שקלים לכל סל. 
אמרתי כבר בדיונים קודמים שאם אני הייתי בעל עמותה, לא הייתי בא לבקש בכלל ממשרד הרווחה, הייתי מביא עוד תורם אחד וסוגר. הרבה עושים את זה, אבל מה לעשות שמספר העניים עולה מחג לחג ומספרם של אלה שנזקקים לסלי המזון עולה משנה לשנה. האוכלוסייה מתבגרת, העניים נהיים יותר עניים ועובדי הרווחה, העובדים הסוציאליים, שולחים את האוכלוסייה להסתייע בעמותות חסד. וכשעמותות חסד מגיעות למשרדי הממשלה זה בלתי אפשרי. 
בדיון לקראת חגי תשרי, ביקשה הוועדה להוסיף 2 מיליון שקלים ופנתה אפילו לשר בעניין, אבל הבקשה לא נענתה. "יש ירידה משמעותית בתמיכת המדינה בסלי המזון כבר כמה שנים", זו עובדה שנציגי העמותות טוענים ואנחנו מבקשים, הוועדה מבקשת ממשרד הרווחה כמה בקשות ואנחנו נעלה אותן בהמשך הדיון, כדי לעזור לעניים. אנחנו רוצים לעשות קצת סדר בעניין. 
אני חייב לציין ששיפור אחד נעשה, יש למשרד מיזם תזונתי שנקרא "ביטחון תזונתי" וזה דבר חשוב מאוד. אנחנו מעודדים את הדבר הזה ואנחנו לא חושבים שצריך לפגוע בדבר הזה אבל מצד שני גם לא צריך לפגוע בעמותות. יש למשרד הרווחה המון המון אגפים מבורכים, שבלעדיהם, אני אמרתי כבר ונדמה לי שסיפרתי את זה, הפרוטוקול אולי זוכר, שהייתה פעם שרת רווחה אורה נמיר והייתי בטלוויזיה, אז היה ערוץ 1 והיה לו רייטינג מאוד גבוה, ואמרתי לה שבזכות משרד הרווחה מדינת ישראל יכולה לקרוא לעצמה מדינה יהודית. אם לא היה לנו את משרד הרווחה לא היה לנו שום סממן של רחמנים גומלי חסדים וביישנים. לכן הדבר הזה הוא מאוד מאוד חשוב וכל פעולה טובה שהוא עושה. אבל למשרד הרווחה יש למשל תקציבים לאוטיסטים ותקציבים לילדים עם תסמונת דאון. אף אחד לא יבוא ויגיד, בוא ניקח מבעלי תסמונת דאון וניתן לאוטיסטים, בוא ניקח מהאוטיסטים וניתן לבעלי תסמונת דאון. זה לא יכול להיות. פה, בעניין העמותות, יש לי תחושה, הלוואי שאני לא צודק, שבמשרד החליטו, בואו ניקח מהקמחא דפסחא וניתן לביטחון התזונתי. זה לא בסדר מבחינתי. ביטחון תזונתי הוא מאוד חשוב. 
אני רוצה לציין שבגלל דרישת הוועדה היה מעשה טוב שעשה משרד הרווחה, שהכניס את העיר בני ברק, שהייתה היחידה שהייתה ראויה ולא נכנסה, הכניסו. אני מבין שעדיין יש בעיה שם שלא מינו עדיין רכז ביטחון, אני מקווה שבימים הקרובים זה יסודר וזה יתחיל לעבוד כמו כולם. 

עכשיו אני רוצה לפנות אל המשתתפים בדיון. המנהג של הוועדה הזו הוא לתת קודם כל לפונים, אז מי הראשון? 

<שלומית אבינח:>
אהרן כהן. 

<היו"ר ישראל אייכלר:>
אהרן כהן, בבקשה. באיזו עמותה אתה מנכ"ל?

<אהרון כהן:>
"תכלית האדם". 
<היו"ר ישראל אייכלר:>
תכלית?

<אהרון כהן:>
עמותת "תכלית", כן. שאספר על העמותה קצת? 

<היו"ר ישראל אייכלר:>
במשפט אחד, כי אנחנו רוצים להגיע ל - - - זו פעם ראשונה?
<אהרון כהן:>
כן. העמותה קיימת ברוך השם כ-20 שנה. אנחנו מחלקים כ-1,500 סלי מזון כל שבוע, כל שבוע. המחסנים שלנו הם פה בירושלים, בגבעת שאול, ואנחנו פרוסים בכל הארץ. זה מלבד דברים אחרים שאנחנו עושים שזה הסעות לבתי חולים ופרויקט שנקרא "סועדים באהבה", לאמץ משפחות, קשר ישיר בין משפחות, בכל רחבי הארץ. אנחנו מגיעים לסדר גודל של 6,000, 7,000 משפחות כל חודש, מלבד חלוקת סלי המזון שאמרתי, 1,500 סלי מזון כל שבוע. 

<היו"ר ישראל אייכלר:>
בחגים, קמחא דפסחא לפסח?

<אהרון כהן:>
סדר גודל של 10,000, 11,000, זה משתנה.
<היו"ר ישראל אייכלר:>
מה הסכום שאתה מקבל על כל סל ממשרד הרווחה?

<אהרון כהן:>
לא נעים לי לומר, עזוב ומבזה. אני רוצה לומר פה משהו אם אפשר בעניין הזה. תשמע, אני בוגר יחידת צנחנים, 202. לקחו אותי לצבא, הגעתי לצבא, התנדבתי ליחידה קרבית. ובצבא, אתה יודע, נתנו לי נשק, אפוד, כובע מגן, כדורים, אפילו אוכל. שלחו אותי לחזית, אמרתי, בסדר, יש לי פה, אתה יודע, מערכת שעומדת מאחוריי. עכשיו פה, הקמנו את העמותה הזאת, אנחנו יוצאים לשטח, מתעסקים עם אלמנות, עם יתומים, עם משפחות חד הוריות, עם ניצולי שואה, ואני מרגיש שאנחנו עזובים, מוזנחים, מופקרים – תתמודדו לבד. לכו לחזית, טוב למדינה, עלה תאנה, סוג של עלה תאנה, תשתמשו בנו ואנחנו שם בחזית, עושים מה שעושים ואני צריך להתמודד. 
לפני שבועיים הייתה כתבה עלינו בערוץ 1, הזכרת את ערוץ 1, על סיפור שהיה לי עם בנק לאומי, שעצרו לי שם את כל האשראים שם - - - 

<קריאה:>
כן, כן. 

<אהרון כהן:>
מי שראה ראה. עצרו את כל האשראי שם ואיזה בזיון עברתי בשוק הסיטונאי שם. אני קונה בשוק הסיטונאי - - - 

<היו"ר ישראל אייכלר:>
זה התפרסם. זה הסיפור שלך היה? זה התפרסם בתקשורת. 

<אהרון כהן:>
כן, ברוך השם - - - ראתה. 200,000-250,000 שקל ואני פתוח שם איתם, כל שבוע אני אוסף קניות. ותשמע, יש שם איזו בעיה ובקיצור, למה אני צריך לעבור את זה? למה אני צריך לרוץ לגמ"חים? למה אני צריך להתמודד? 
לא פעם אשתי אומרת לי: מה אתה צריך את זה? מה אתה צריך את הדברים האלה? אבל תשמע, אני בא הביתה בסוף כל יום, אתה רואה את האלמנות, אתה רואה את היתומים, אתה רואה את המסכנים, אתה רואה את המקרים ובאמת, העמותה לא סקטוריאלית, צריך לציין פה שהעמותה אינה סקטוריאלית, לא משתייכת, כל אדם שפונה ומבקש עזרה מקבל עזרה, משתדלים, אם זה בקטע של המזון, אם זה שאנחנו מפנים אנשים לאכול במסעדות, יש לנו פרויקט שנקרא "סועדים באהבה", 250 מסעדות ברחבי הארץ, לא עולה לי כסף, אנחנו פשוט מתווכים בין בעל המסעדה עם השאריות לבין הנזקקים עצמם. 250 מסעדות. 

<היו"ר ישראל אייכלר:>
יפה. 

<אהרון כהן:>
כן, זה התפרסם גם בזמנו ב'ידיעות אחרונות', בעמוד הראשון ועוד - - -
<היו"ר ישראל אייכלר:>
האיש מקבל אצלך תלוש ללכת ולאכול באיזו מסעדה?

<אהרון כהן:>
הוא לא מקבל תלוש, זה קשר ישיר שאני מפנה אותו. עכשיו מתקשרת משפחה - - - 
<היו"ר ישראל אייכלר:>
איך זה מגיע אליו?

<אהרון כהן:>
מתקשרת משפחה מקרית גת או מנהריה, אין לי מענה, אני לא יכול לתת לה עכשיו סל מזון, אז אני אומר לה: "תביאי לי שמות של מסעדות באזור שלך", פונה לבעל המסעדה, משכנע אותו, תעודת הוקרה הוא מקבל, קבלה לצורך מס - - - 

<היו"ר ישראל אייכלר:>
מה הוא עושה?

<אהרון כהן:>
הוא נותן לי לאכול, לאשה, למשפחה, יש לי ילדים ממשפחה חד הורית עם כך וכך ילדים, אז הוא נותן להם לאכול אחת לשבוע, פעמיים בשבוע - - - 
<היו"ר ישראל אייכלר:>
הם נכנסים למסעדה או שהוא שולח להם?

<אהרון כהן:>
אוכלים כאחד האדם. 

<היו"ר ישראל אייכלר:>
במסעדה?

<אהרון כהן:>
במסעדה עצמה, ההבדל הוא שהם לא משלמים כסף. לא משלמים כסף. ממש יושבים ואוכלים. זה פרויקט - - - 

<שלומית אבינח:>
בירושלים? איפה הפרויקט?
<אהרון כהן:>
בכל הארץ. 250 מסעדות בכל הארץ. מי מממן לי את הפרויקט? זה הפרויקט, "סועדים באהבה", כל מיני, כתוב פה, פרויקט מאוד יפה. 

<היו"ר ישראל אייכלר:>
יפה מאוד, יפה מאוד. 

<אהרון כהן:>
מי מממן לי? נגיד שאוקיי, לא עולה לי כסף, בסדר, אבל יש לי מזכירה ועוד מזכירה ולתווך ולקשר. "היית היום במסעדה, אכלת, לא אכלת", תעודת הוקרה, כל הדברים האלה אז הכול נופל עלינו. מה שאני בא לומר - - - 
<היו"ר ישראל אייכלר:>
במשפט אחד, אהרון, מה אתה מצפה, אם אני משרד הרווחה, מה אתה רוצה?

<אהרון כהן:>
תשמע, אין לי בעיה. איך אומרים החבר'ה? סבבה, אני בשטח, אני עוזר לנזקקים, תעזרו לי, תנו לי גב, תנו לי כתף, כמו בכל מקום שבעולם, תנו לי כתף. האדון יוסי ויטמן, שעוזר לנו, משתדל, הופך עולמות, אבל מה עוד אפשר לעשות? הגב' יוכי אילוז, אני מכיר אותה, היא גם מכירה את הפעילות שלנו הרבה שנים, היא מרימה ידיים. היא אומרת: "תשמע, מה אני יכולה לעשות? אלה התקציבים". 
מה שאני מצפה, אני חושב, שלחתם אותנו לשדה הקרב, הכול בסדר, אנחנו נמצאים שם ונהיה שם אבל בואו תעזרו, תנו כתף. שאלת אותי לגבי הסכומים, זה שקלים בודדים, גם דיברתי על זה לא מעט בתקשורת, בגלי צה"ל ואיפה שלא יהיה, זה פשוט לעג לרש. מה זה? נותנים לנו פה, נותנים למשפחה, אם תתרגם את זה, שקית שוקו ולחמנייה. אתה מצפה ממני שאני אתן סל למשפחה לפסח ומה שאתה בעצם נותן לי זה שקית שוקו ולחמנייה לתת למשפחה, זו בדיחה. אתה יודע מה, אל תיתן ואני אומר עכשיו מידיעה, שהרבה עמותות לא פונות. 

<שלומית אבינח:>
דיברנו על זה גם בישיבה.

<היו"ר ישראל אייכלר:>
כן, ברור. 

<אהרון כהן:>
עוד נושא חשוב מאוד, שגם הבירוקרטיה סביב הנושא הזה, פקידים וסעיפים וקבלות ואם אני עכשיו הגעתי לספק שהוא נותן לי אשראי לארבעה חודשים, אז זה לא נתפס, הקבלה הזו נפסלת. למה? "עזוב, זה לא שייך לפסח". הוא נותן לי אשראי, מה אתם רוצים? "לא, זה לא שייך, רק מה שקשור לפסח". אז פוסלים לנו קבלות ובירוקרטיה והכול, ומקצצים, מקצצים מקצצים - - - 
<היו"ר ישראל אייכלר:>
מה-7 שקלים האלה?

<אהרון כהן:>
כן. עכשיו אישרו לנו, למשל 2,300 סלים, 180,000 שקל, כמדומני, משהו כזה, בסופו של דבר, אחרי כל הקיצוצים, אני לא יודע מספרים, לכמה הגענו, ל-30,000-40,000 שקל? משהו הזוי. אז אמרתי להם, עזבי, עזבו, בואו נמשיך הלאה, כמו שאתה אומר, לתפוס - - - 

<היו"ר ישראל אייכלר:>
תורם נוסף, כן. 

<אהרון כהן:>
תורם נוסף, שאכפת לו ויש כסף - - - 

<היו"ר ישראל אייכלר:>
אבל אנחנו פה כמדינה לא יכולים להשאיר את זה. אם היית אדם פרטי הייתי אומר את זה, אבל כיושב ראש ועדה אני לא יכול להסכים עם זה. מה, נשלח אנשים להתרים כסף בשביל עניים?
<אהרון כהן:>
זה עצוב מאוד, כי באיזשהו מקום המדינה גם יודעת, כשאתה מדבר עם אנשים, אז אומרים לי אנשים, "תשמע, מה אתה רוצה, קח מהמדינה".
<היו"ר ישראל אייכלר:>
מצ'ינג, כן. 

<אהרון כהן:>
"לך למדינה, המדינה צריכה לעזור - - - 
<היו"ר ישראל אייכלר:>
פעם היה מצ'ינג במדינה, שכל תרומה שאדם מביא המדינה משתתפת בחצי. 

<אהרון כהן:>
נכון. אתה מדבר על הנושא של הביטחון - - - 
<היו"ר ישראל אייכלר:>
בהרבה דברים. 

<אהרון כהן:>
מי מקבל את זה?

<היו"ר ישראל אייכלר:>
מי מקבל ביטחון תזונתי?

<אהרון כהן:>
מה שאתה אומר, המיזם שעשיתם אותו - - - 

<היו"ר ישראל אייכלר:>
לא אני, משרד הרווחה.
<אהרון כהן:>
לא משנה, מי שעשה אותו, זה רק באזורים מסוימים וזה לא נותן מענה לכל החרדים. זה רק אזורים מאוד מסוימים, מאוד סקטוריאלי, לא יודע למה. 

<היו"ר ישראל אייכלר:>
טוב, בסדר, אהרון, אנחנו שמענו, אנחנו רוצים לברך אותך על הדברים האלה, מאוד ריגש העניין של המסעדות. אני רוצה להגיד לכם, אפשר להגיד אשרי עם ישראל, כי פעם, אם היית נכנס למסעדה, הוא היה אומר, "אדוני, פה זה לא הכנסת אורחים, פה משלמים". ואתה הולך, הופך את המסעדה להכנסת אורחים - - - 

<קריאה:>
בארגון "תכלית" תמורת 15 שקל אתה יכול לקבל כל שבוע ארגז ירקות וזה. 

<אהרון כהן:>
כן, זה בנוסף. 

<קריאה:>
זה אני מכיר, מכיר אצלי בבניין אישית, שמגיע לשני שכנים, מגיע כל שבוע.

<אהרון כהן:>
איפה אתה גר? 

<קריאה:>
ברמות ד', יש שם - - - 
<אהרון כהן:>
אתה רואה? לא צריך לבוא. 

<היו"ר ישראל אייכלר:>
יפה, אשריך, אהרון הכהן, השם אומר הכול. 
<אהרון כהן:>
לא, אני לא מחפש לעצמי שום דבר. זה - - -

<היו"ר ישראל אייכלר:>
אנחנו עוברים לאלחנן צעידי. מאיזו עמותה אתה?

<אלחנן צעידי:>
אני מנהל עמותת "קרן אהבת חסד", עמותה שקיימת חמש שנים, היא עמותה פרטית. כעמותה פרטית אנחנו - - - 

<שלומית אבינח:>
אתם ביחד?

<<קריאה:>
>
"קרן אהבת חסד" ו"אהבת חסד בארץ הקודש", שתי עמותות נפרדות.
<אלחנן צעידי:>
למי שמכיר קרן "אהבת חסד" היא לא עמותה שעושה הוראות קבע או דברים מהסוג הזה, אנחנו מלווים משפחות כבר חמש שנים. הקושי אצלנו זה שבגלל שזו עמותה פרטית אז כמו שנוהגים לומר, "יש כבר מי שנותן אז מה אתה רוצה מאיתנו? תן לנו ללכת לזה", אבל הבעיה שכשזה עמותה פרטית אנחנו נחשפים, אמנם לפחות בירוקרטיה, אבל אנחנו נחשפים לעוד ועוד משפחות ואנחנו מוצאים שהמענים, ככל שהזמן עובר המענה גדל ובסוף, כשזה בן אדם אחד או שני בני אדם הדבר הזה לא יכול להיות רק עליהם. זו עמותה שמחלקת קרוב ל-60 מיליון שקל בשנה. העבודה שלנו היא כל השנה וזהו. אני נמצא פה כי אנחנו חייבים את החלק שלנו מול הרווחה - - - 
<היו"ר ישראל אייכלר:>
אמרת 60 מיליון שקל?

<אלחנן צעידי:>
בשנה. 

<היו"ר ישראל אייכלר:>
הקרן שלך?

<אלחנן צעידי:>
כן. יותר מזה. 
<היו"ר ישראל אייכלר:>
כמה אחוז מזה זה סיוע מהמדינה?

<אלחנן צעידי:>
בכל חמש השנים האחרונות, בדיוק עשיתי את החשבון הזה בשבוע שעבר, קיבלנו אחוז. 

<היו"ר ישראל אייכלר:>
אחוז אחד?

<אלחנן צעידי:>
כל השנים. זאת אומרת 60 כפול חמש שנים זה מעל 300 מיליון שהקרן חילקה, שזה פרטי, קיבלנו אחוז אחד מזה. יותר מזה, קיבלנו גם סטירת לחי מהמדינה מבחינתנו, היות וזה משהו פרטי ואנחנו הולכים ומחפשים את המשפחות, אז אנחנו לא מוכָּרים.
<קריאה:>
איפה אתם פועלים?

<אלחנן צעידי:>
בכל הארץ. 

<היו"ר ישראל אייכלר:>
אז מה אתם?

<אלחנן צעידי:>
אנחנו לא מוכרים לרווחה. 

<היו"ר ישראל אייכלר:>
לא מוכרים?

<אלחנן צעידי:>
לא, אז אם אנחנו לא מוכרים לרווחה אז הם גם לא מחפשים קשר. כל הפניות שלי להסביר להם, תבינו, אנחנו העזרה של העובדים הסוציאליים שלכם. כשעובד סוציאלי מתמודד עם משפחה שאין לה אוכל בבית או אין לה מקרר, הוא פונה אלינו והוא מקבל. כשאנחנו נכנסים למשפחה אנחנו עוטפים אותה. אני לא יודע כמה מכירים, אבל זו המיוחדות שלנו. היום ברשת קשה להיעלם, אבל זו המיוחדות שלנו, והיות שזה פרטי הם ביקשו לעבוד מתחת לרדאר ושלא נאמר את השמות, אבל אלה המספרים. 

<קריאה:>
כשאתה אומר כל הזמן פרטי, למה אתה מתכוון? אתה מתכוון שזה משפחות פרטיות, זה - - - 
<אלחנן צעידי:>
לא, פרטי זה אומר שיש אנשי עסקים בודדים, בודדים, זה אומר שניים שלושה, שהם מממנים - - - 
<היו"ר ישראל אייכלר:>
60 מיליון? אוהו. 

<אלחנן צעידי:>
כפול חמש. 

<קריאה:>
לא, כי כשמדמיינים עמותה פרטית זה גם לא מסתדר בז'רגון המקצועי.
<אלחנן צעידי:>
לא, פרטי, אני אומר מבחינה מימונית, אנחנו לא מקבלים מהציבור ובשביל זה אנחנו גם נמצאים במקום כזה. 

<היו"ר ישראל אייכלר:>
תודה רבה לך, אלחנן. עכשיו אנחנו עוברים ליוסף ויטמן, של "אהבת חסד", "בית הצדקה והחסד". בבקשה. 

<יוסף ויטמן:>
כבר הייתי - - - 
<היו"ר ישראל אייכלר:>
אתה כבר היית, בדיוק, אתה כבר היית ואני מאוד מעריך את העובדה שבאת עוד פעם, כי אני במקומך הייתי מתייאש ואומר, "מה יש לי לבוא, בשביל שבעה שקלים?" אבל בכל זאת. 
<יוסף ויטמן:>
אל"ף, זה ייאמר לזכותכם שבשנה שעברה, אחרי הדיון, התקציב עלה והגענו, הזכרת 15 מיליון, אני חושב שבסוף זה הגיע ל-17 מיליון, אם אני לא טועה, ל-18 אפילו, וזה בזכות הדיונים שהיו פה בוועדה, דיונים חוזרים. 

<היו"ר ישראל אייכלר:>
המנהלת טוענת שאני לא מעריך מספיק את הכוח של הוועדה. נראה לי כך, אני בא יושב, יוצא מתוסכל, מה המדינה הוסיפה? עובדה שאם העלו בשנה שעברה ל-17, 18 מיליון אז אולי אנחנו עושים משהו. אולי גם השנה נזכה, נראה. בינתיים יש 3.7 מיליון. 

<יוסף ויטמן:>
אל"ף, אנחנו השנה כנראה נקבל יותר, כי היו שנים שהיו יותר, היו גם 50 מיליון. 
<קריאה:>
יש עודפים. 

<יוסף ויטמן:>
יש עודפי תקציב, יש דברים שלא דיברו עליהם בשנה שעברה, יש הרבה מאוד עודפי תקציב בתקציב המדינה ומה דבר יותר יהודי מלתת למשפחה אוכל לחג? גם המשפחות שמסתדרות כל שנה במיזם התזונתי או באיזושהי דרך, כשמגיעים החגים הם קורסים. העלו פה שנה שעברה, מדובר בחצי מיליון איש שאמורים להיעזר בתקציב הזה. כמה זה 3 מיליון שיש כרגע לחצי מיליון איש? בדיחה. זה נושא אחד, עצם התקציב והתקנה. 
נושא שני, שאהרון שכבר הזכיר, אני רק רוצה להיות ממוקד. כארגון חסד אנחנו צריכים לקחת מכל הנזקקים, אתם יודעים, אנשים נזקקים, עד שנוציא מהם שיביאו צילום של תעודת זהות ושניקח את כל הפרטים שלהם, אם שגינו באות או בספרה, הפסדנו גם את ה-7 שקל האלה שאנחנו אמורים לקבל על המשפחה הזו. אנחנו מבקשים, אם שגינו בספרה מתוך 10,000 שמות, משהו לא מתאים? תגידו לנו מה לא מתאים, "לא אומרים לכם". 

<היו"ר ישראל אייכלר:>
חשבתי שבשנה שעברה - - - 

<יוסף ויטמן:>
העלינו את זה בשנה שעברה.
<היו"ר ישראל אייכלר:>
שזה סודר העניין הזה, גברת יוכי, אני שמעתי שאת כן אפשרת. 

<יוכי אילוז:>
אנחנו עשינו איזשהו תיקון בתוכנה שאנחנו מקבילים את שמות המשפחה למספרי זהות, אבל תיקון יכול להיות לפני התשלום, לא אחרי התשלום. 

<יוסף ויטמן:>
זה קורה ואז אומרים לנו, "זהו, קיבלתם". אני לא נכנס למספרים אז בוא נגיד, אישרו לנו 10,000 שקל, ראינו בבנק רק 8,000. למה? כי חלק מהשמות היו שגויים. אני אומר, "אוקיי, מה שהיה שגוי – תגידו, נתקן", "לא אומרים לכם מה שגוי". 
<יוכי אילוז:>
ניתן, ניתן לקבל, אפשר לקבל מספרי זהות, אנחנו מעבירים לעמותות מספרי זהות, אבל לא - - - תשלום, מכיוון שאנחנו צריכים שתהיה התאמה בין ההצהרה של יושב ראש העמותה לכמות שמדובר בה. זה לא דבר שאפשר לשחק איתו הרבה. 
<יוסף ויטמן:>
אוקיי, את זה אנחנו נשמח שנמצא דרך לתקן. דבר נוסף, במשרדים אחרים, כדוגמה, משרד החינוך, כל אחד מכיר, מצבת תלמידים, עד 10% שגויים זה בסדר. אז תנו גם פה אישור, אחוז מסוים של שגויים שזה יהיה בסדר, כי העמותה מטפלת ב-10,000 שמות, ברור שתמיד יהיו שגיאות כתיב, פספסנו אות יו"ד, במקום אות יו"ד כתבנו אות ו"ו או כאלה דברים, תנו אחוז מסוים של שגויים שזה יהיה בסדר כמו שמקובל במשרדים אחרים. זה לא שצריך להמציא את הגלגל, כי אם זה מקובל במשרד החינוך אז אפשר - - - 
<היו"ר ישראל אייכלר:>
אמרת משהו שפעם זה היה 50 מיליון. 

<יוסף ויטמן:>
בשנת 2015, אני חושב שהגענו ל-50 מיליון, משהו כזה. זה גם הוזכר בוועדה בשנה שעברה. 

<היו"ר ישראל אייכלר:>
אני רוצה להזכיר, אני זוכר שבוועדה דיברנו והיה שר הרווחה בשם מאיר כהן, שטען בפניי שהוא העלה את זה עד ל-50 מיליון או 45 מיליון, אני לא זוכר. 

<יוסף ויטמן:>
משהו בסדר הגודל הזה. 

<היו"ר ישראל אייכלר:>
ואחר כך הוא אמר - - - 

<יוכי אילוז:>
של כל הפרויקטים, לא?

<היו"ר ישראל אייכלר:>
לא, לא, של קמחא דפסחא. 

<יוסף ויטמן:>
קמחא דפסחא וסלי מזון. 

<יוכי אילוז:>
היה 30 מיליון. 

<היו"ר ישראל אייכלר:>
30 מיליון?

<יוכי אילוז:>
לשני הפרויקטים. 

<היו"ר ישראל אייכלר:>
על מה הוא מדבר, ה-40, 50 מיליון?

<חנן פריצקי:>
שם היה מקרה ייחודי, זה נוצר כתוצאה מזה שנתנו תקציב ייעודי, דיברנו על זה גם בפעם הקודמת, תקציב ייעודי למטרה של עמותות גג ובסוף אי אפשר היה לחלק את זה, נהנו מן ההפקר, אבל אני חייב להגיד שזה לא היה - - - 
<היו"ר ישראל אייכלר:>
לא היה נוהל חדש. 

<חנן פריצקי:>
זה לא היה נוהל חדש עם תקציבים. 

<היו"ר ישראל אייכלר:>
כאן אני רוצה להביא את תגובת האוצר. רפרנט רווחה באוצר, באגף התקציבים, מוסר כך, "בין שנת 2017 ל-2018 ניתנה למשרד הרווחה תוספת תקציב", תקשיבו טוב למספר אבל אל תקנאו "של 500 מיליון שקלים", תוספת תקציב. "תקציב הסיוע לקמחא דפסחא תשע"ח ושאר תקציבי הסיוע לעמותות מזון, נמצא באחריות משרד הרווחה ומתוקצב על פי סדרי עדיפויות של המשרד. ניתן להקריא את העמדה בישיבת הוועדה וגם לפרוטוקול". כך מוסרים לנו ממשרד האוצר. זאת אומרת, משרד האוצר בא ואומר לכם, הכול במשרד הרווחה. החלטה שלכם. מ-500 מיליון שקל, האם אתם משאירים 3.7 מיליון או שאתם מוסיפים 15 מיליון או 17 מיליון או 30 מיליון, כפי שהיה. אני מביא את משרד האוצר, תיכף אני אשמע אתכם. 
מי עוד מהפונים? גבריאל וקנין מ"פתחון לב", בבקשה. 

<גבריאל וקנין:>
קודם כל, אני רוצה לברך את היושב ראש, שהוא בין היחידים שמעורר את הנושא הזה בכנסת בכלל. אני מ"פתחון לב", עמותה שקיימת 20 שנה, מחלקת מעל 6,000 סלי מזון בחודש. בשנת 2017 סיימנו, רק במזון, מעבר לחינוך וכל הדברים שאנחנו עושים, ב-14 מיליון שקל וקיבלנו 300,000 שקל. 

<היו"ר ישראל אייכלר:>
עוד פעם את המספר. 

<גבריאל וקנין:>
סיימנו עם 14 מיליון שקל, מתוכם קיבלנו 300,000 שקל ממשרד הרווחה. 

<היו"ר ישראל אייכלר:>
הפרוטוקול שמע? כי אני לא מצליח לקלוט את זה. 

<גבריאל וקנין:>
זה הסיפור. כדי שלא נגיע לפה עוד שנה ועוד שנה כי בעצם מאוד נעים לי פה, אז צריך לעשות שני דברים. אחת, הסיוע ממשרד הרווחה שאנחנו מקבלים, בעצם מופנים אלינו מלשכות רווחה אזוריות, מופנים אלינו לסיוע, שהסיוע ממשרד הרווחה יהיה בסעיף התקציבי ולא שנצטרך להתחנן ולבקש כל שנה "תעשו לנו", "תגדילו", "תורידו". שלא נבקש את זה, שזה יהיה בבסיס התקציב, שיהיה תקציב קבוע עבור סלי מזון. 

דבר שני, שאני רואה אותו כמאוד חשוב, אנחנו מגייסים המון המון מזון מהציבור - - - 

<היו"ר ישראל אייכלר:>
מוצרים. 

<גבריאל וקנין:>
כמו מוצרים, מחקלאים, מכל מיני חברות. הם לא מביאים לנו קבלות או חשבוניות, הם לא מביאים כלום. משרד הרווחה מכיר רק ב-20%. זאת אומרת, אם הבאתי ירקות ב-4 מיליון שקל, הוא מכיר לי רק ב-20% לטובת החישוב של אותו סל שאני נותן. 
<היו"ר ישראל אייכלר:>
מה זאת אומרת "מכיר"? כמובן שהוא לא ייתן לכם 4 מיליון. מה זאת אומרת הוא "מכיר" רק ב-20%? הוא נותן לך 20% מ-4 מיליון?

<גבריאל וקנין:>
לא, הוא מכיר לי את זה לצורך החישוב. 

<היו"ר ישראל אייכלר:>
הוא לא נותן לך. 

<גבריאל וקנין:>
לא, הלוואי.

<היו"ר ישראל אייכלר:>
הפרוטוקול לא מבין חכמות. הוא שמע ממך ש-20% מכירים אז הוא יגיד, אוקיי, יפה מאוד. 

<גבריאל וקנין:>
לא נותן, מכיר. אחרי הכרה אנחנו מקבלים את ה-7 שקלים האלה לסל מזון של 150 - 200 שקלים. 

<היו"ר ישראל אייכלר:>
אז למה לא להכיר בכל ה-4 מיליון, מהי הבעיה?

<גבריאל וקנין:>
זו שאלה. לא יודע, זו שאלה שהעלינו אותה גם פעם שעברה, זו שאלה שאני רוצה להרים אותה כרגע, זה בעצם אחד הקריטריונים. 

<היו"ר ישראל אייכלר:>
אתה מביא הוכחה שיש לך תרומה של 4 מיליון? 

<גבריאל וקנין:>
יש לי תעודת משלוח שאותו חקלאי הביא לי - - - 

<יוכי אילוז:>
כשיש תעודת משלוח אנחנו מכירים בכל הכמות. 

<קריאה:>
כן, זה לא מדויק - - - 

<יוכי אילוז:>
כשאין תעודת משלוח ואין קבלה מהמקור התורם, כדי שאנחנו נחשב הכנסות פלוס הוצאות חלקי המקבלים ונגיע ל-150 שקל, שנדע שאכן העמותה חילקה, אז אנחנו יכולים להכיר כשיש קבלות. אם אין קבלה ותעודת משלוח אנחנו מוכנים להכיר ב-20%, אם יש סיבה מוצדקת למה אין לו מהתורם תעודת משלוח, כי אז כל עמותה יכולה גם לפברק, להגיד, "קיבלתי כך וכך טון" או - - - 
<היו"ר ישראל אייכלר:>
אם זו עמותה שמפברקת גם 20% לא הייתי נותן לה. 

<יוכי אילוז:>
אז ה-20% הם לפנים משורת הדין. זאת החלטה של היועצת המשפטית עם ועדת התמיכות שדנו בעניין ואני חושבת שגם העברנו אפילו מסמך רשמי - - - 

<היו"ר ישראל אייכלר:>
אני רוצה לשאול אותךָ שאלה פרוצדורלית, מהי הבעיה לבקש מהחקלאי לשלוח תעודת משלוח? לא קבלה - - - 

<שלומית אבינח:>
למה הוא צריך?
<גבריאל וקנין:>
כי הוא צריך לשלם 18% מע"מ. 

<היו"ר ישראל אייכלר:>
אה, זה כאילו הוא מכר לך, זה עולה לו כסף. 

<גבריאל וקנין:>
זה עולה לו כסף, הוא לא רוצה. 

<היו"ר ישראל אייכלר:>
אפשר לעשות איזה טופס שזה לא תעודת משלוח אלא, "הריני מעיד שנתתי לעמותת "פתחון לב" כך וכך סכום, ירקות ופירות בשווי זה וזה" ושלום על ישראל. 

<יוכי אילוז:>
זו הצעה מול עורכת דין, אני יכולה לבדוק את זה. 

<היו"ר ישראל אייכלר:>
רק שמס הכנסה לא יעלה עליו.
<גבריאל וקנין:>
בדיוק, הוא לא רוצה - - - 
<היו"ר ישראל אייכלר:>
ברגע שהוא ייתן את הפתק הזה יבואו ממע"מ, יזמינו אותו לחקירות, אבל צריך למצוא את זה שזה יהיה חוקי. 

<גבריאל וקנין:>
יש לי רעיון. אנחנו מחתימים את כל מקבלי הסיוע שלנו, ממש בחתימה, שהם קיבלו סל מזון, קיבלו ירקות, קיבלו פירות, קיבלו שימורים, קיבלו בשר, ממש מחתימים אותם שהם קיבלו סל מזון. זאת אמרת, אם מקבל הסיוע אישר שהוא קיבל, זאת אומרת שהוא קיבל את זה ולא פברקתי. אם הבאתי לו קילו תפוזים - - - 

<היו"ר ישראל אייכלר:>
אתה לא כותב שם שהוא קיבל קילו תפוזים, הוא קיבל סל. 

<גבריאל וקנין:>
הוא קיבל סל ויש לי תכולת סל כל שבוע, שאני יודע להגיד - - - 
<היו"ר ישראל אייכלר:>
הוא חותם על התכולה של הסל?

<גבריאל וקנין:>
הוא חותם על התכולה של הסל, שהוא יודע מה הוא קיבל. 

<היו"ר ישראל אייכלר:>
אז אולי זה צריך להיות הנוהל. 

<גבריאל וקנין:>
אין בעיה, אני יכול להביא חתימות של כל מקבלי הסיוע שלנו, שכל שבוע מקבלים. 
<היו"ר ישראל אייכלר:>
בדיוק, כך אתה לא מסבך את החקלאי עם מסים ועם מע"מ. 

<גבריאל וקנין:>
הוא אישר לי שהוא קיבל סל. 

<יוכי אילוז:>
אנחנו לא יכולים לחשב את כל ההכנסות האלו ושווי תרומות מקבלות של המשפחות. זה עניין של רואה חשבון. אם זה יהיה אפשרי לי אין בעיה, קשה לי להאמין שזה בר ביצוע. כל העמותות מעבירות תעודות משלוח - - -
<היו"ר ישראל אייכלר:>
כמה - - -

<יוכי אילוז:>
כל הנושא הזה של התרומות לעמותות שאין להן מספיק הוצאות, שלא ביצעו מספיק הוצאות של מזון, ואז אם אני אקח את הוצאות המזון חלקי המקבלים אני לא מגיעה ל-150 שקל ואני לא יכולה להעביר להם את התמיכה. אני מאשרת ל-1,000 משפחות 100,000 שקל, הם צריכים להוציא, נגיד, 150,000 שקל חלקי המשפחות כדי שייצא לי 150 שקל לסל ואז אני יודעת שהעמותה קיבלה מזון. אני מנטרלת נעליים וגרביים והכל, משאירה מזון נטו. אם אין לו מספיק הוצאות אני אומרת לו, "בוא אני אכיר לך גם בשווי תרומות", אז הוא מביא לי תעודות משלוח מ"תנובה", נתנו לו עגבניות, מלפפון ןכו', עם העלויות של הקבלות ואז אני לוקחת הכנסות פלוס הוצאות חלקי המקבלים ואני מכירה לו. אבל אם אין לו תעודת משלוח אז רואה חשבון לא מקבל את זה. ועדת התמיכות ביקשה מרואי החשבון של החשכ"ל "כן, אנחנו כוועדה, מסכימים להכיר ב-20%", הם גם הסבירו את עצמם, אני העברתי מסמך, אני לא זוכרת בעל פה את ההסבר המקצועי שם, אבל יש מסמך למה דווקא 20%.
<היו"ר ישראל אייכלר:>
פה הם כותבים שנוהל חשכ"ל מאפשר לקבל עד 90% מסך ההוצאה, מה זה?

<יוכי אילוז:>
זה מבחינת ההקצאה שלנו, אנחנו לא מגיעים לזה. זאת אומרת, אם עלות הפרויקט שלו היא מיליון שקל, והקציתי לו מיליון שקל, אני יכולה לשלם לו 900,000 שקל. 

<היו"ר ישראל אייכלר:>
אבל את לא יכולה. 

<יוכי אילוז:>
זה לא קשור - - - 
<היו"ר ישראל אייכלר:>
כי אין לך תקציב, את לא יכולה. 

<גבריאל וקנין:>
אולי כדי שלא לסבך אפשר להביא תצהיר מעורך דין שלנו ורואה חשבון, שבדק ואכן קיבלנו סחורה בשווי, שאנחנו נצהיר עליה. 
<היו"ר ישראל אייכלר:>
נכון, ואז הוא אחראי על האמיתות של הדבר. 

<גבריאל וקנין:>
חתימה של רואה חשבון - - - 
<היו"ר ישראל אייכלר:>
אם יוכח אחרת, העמותה יכולה להיקנס בקנס. 

<יוכי אילוז:>
אני יכולה לבדוק את זה, תעבירו אלינו מסמך ואנחנו נבדוק את זה. אם רואה חשבון ועורך דין היו נוכחים בעת קבלת הארגזים וחישבו וראו - - - 

<גבריאל וקנין:>
הם יבדקו את החתימות של אותם מקבלי סיוע. 

<יוכי אילוז:>
תעבירו אלינו פנייה. כל מה שתעבירו אני אעביר לוועדה. 

<היו"ר ישראל אייכלר:>
גם אנחנו נמליץ על ההצעה שלך. אתה גם מחתים את האיש שקיבל את הסל שהוא קיבל וגם עורך הדין שלך חותם שכך וכך כמויות, הרואה חשבון והעורך דין שלך חותמים ואז נבקש ממשרד הרווחה שיכיר בזה. 

<אהרון כהן:>
אבל לא כולם יכולים להחתים את האנשים שמקבלים. אני בעד הקטע של עורך הדין, להחתים את העורך דין, לעמוד מולו ולהחתים - - - 

<היו"ר ישראל אייכלר:>
לא, הוא מדבר על החישוב של הפירות והירקות. 

<אהרון כהן:>
רמת החשדנות, עם כל הכבוד, של משרד הרווחה, שאני - - - מאוד מאוד גבוהה ומאוד מאוד מעיקה. מה שקורה גם איתנו. אנחנו גם מקבלים מחקלאים. החקלאי אומר, "בוא, תשמע, בוא קח שני טון תפוחי אדמה - - - 

<היו"ר ישראל אייכלר:>
בדיוק, נדבה זה בדרך כלל מתן בסתר - - - 

<אהרון כהן:>
בדרך כלל חבר'ה עממיים מהדרום, עזוב אותי קבלות, כמה פעמים התחננו אליהם שיביאו לנו קבלות - - - 

<היו"ר ישראל אייכלר:>
זה מובן, אהרון, על זה כבר דיברנו, זה מובן, הוא לא רוצה שמע"מ יבואו אליו הביתה. 
<אהרון כהן:>
אני בעד מה שדיברתם, אבל מספיק, אני חושב, לדעתי, להחתים. שאנחנו כעמותות, נחתום מול רואה חשבון ומול עורך דין, שלקחנו מסַפָּק כך וכך וזהו. 

<היו"ר ישראל אייכלר:>
אני רוצה לסיים את הצד של הפונים. אני חושב שהדברים שלך מספיק ברורים. הלוואי ונצליח לסדר את העניין הזה של עורך הדין ורואה החשבון והיה זה שכרךָ. 
אנחנו נעבור למשרד כי משרד האוצר אמר שזה שייך אליכם. חנן פריצקי, מנהל אגף בכיר לתקצוב וכלכלה. אתה לא שמת לב שאני מחייך, כי שנה שעברה למדנו פרק במשנה שלך לגבי - - - 

<חנן פריצקי:>
הביטחון הסוציאלי בכלל במדינת ישראל. 

<היו"ר ישראל אייכלר:>
בדיוק. 

<חנן פריצקי:>
האמת, לא להאמין שחלפה כמעט חצי שנה מאז. 

<היו"ר ישראל אייכלר:>
יותר מחצי שנה, מתי היה הדיון הקודם?

<שלומית אבינח:>
לפני ראש השנה. 

<חנן פריצקי:>
היה דיון אחד לפני והיה דיון אחד אחרי.
<היו"ר ישראל אייכלר:>
היה דיון לפני שנה במרס. בואו לא ניכנס לעניין הזה של התפיסה של משרד הרווחה לגבי - - - אנחנו מדברים בהווה, שעובדים סוציאליים שולחים אנשים כתוצאה מזה שאין להם תקציב לעזור לאנשים. הם יכולים לתת להם הרבה עצות, צריך לקרוא להם יועצים סוציאליים, אבל לעזור הם לא יכולים, כי אין להם תקציב. הם שולחים אותם לעמותות. העמותות עושות עבודה נפלאה ומסייעים, גם למשרד הרווחה, גם למדינת ישראל וגם לשר עצמו. הוא עולה על הבמה בכנסת כל שבוע ומתפאר ומתרומם ומתנשא ומתגדל ויתקדש על כל מה שהוא עושה ובאמת מגיע לו המון, לחיים כץ, אף אחד לא ייקח מהזכויות שלו, אבל בעניין הזה, יש לנו תחושה שזו הכבשה השחורה של משרד הרווחה, הסיפור של העמותות. 
יכול להיות שזה בגלל החשדנות, ותסלחו לי אם שמעתם פעם את המשל, יש שתי שיטות של שלטון, יש שיטת סטלין ויש השיטה האמריקאית. השיטה של סטלין אמרה שאם יש גנב אחד בעיר, שכל העיר תרעב ובלבד שאחד לא יגנוב את המדינה הקומוניסטית, שאלה כספי ציבור של כלל הציבור. השיטה האמריקאית אומרת, שיאכלו עשרים גנבים ובלבד שלא אדם רעב אחד ימות מרעב, אדם חף מפשע, בגלל שלא היה תקציב. אני לקחתי את זה בדמות הזאת, האמת היא שהסיפור עם סטלין זה בהריגות. הוא אמר שייהרגו כך וכך אנשים ובלבד שהאשם ייהרג או יהיה בסיביר. אני לקחתי את הדוגמה של עכשיו. 
המשרד צריך לגשת אל העמותות, עמותות שאתם מכירים. אם זו עמותה שאתם יודעים, אתם הרי עובדים בזה, אם זו עמותה של רמאים, שתפסו אותם פעם או פעמיים, אתם מוציאים אותם מהרשימה וזהו. אם אלו עמותות שאתם מכירים שנה שנה, עובדים, מחלקים, ואתם גם בשטח, אז תתקצבו אותן. בבקשה. 

<חנן פריצקי:>
דבר ראשון, אתה רוצה שאני לא אפתח עם המשנה הסדורה שלי אבל בכל זאת, בלי משנה - - - 

<היו"ר ישראל אייכלר:>
זכותך להגיד מה שאתה רוצה, אני רק - - - 

<חנן פריצקי:>
לא, אני מכבד את היושב ראש ואני לא רוצה להכביד זמן על חברי הוועדה אבל אני אומר, בלי להתייחס לזה קצת קשה, כי בסופו של יום האמונה בקטע של תכלית שירותי הרווחה, אנחנו מדברים על זה, וגם אמרתי בפעם הקודמת, שבקטע של כל העניין של ביטחון תזונתי, יש איזו רשת של ביטחון תזונתי שאמורה להיות במסגרת הבטחת הכנסה. אם זה מספיק או לא מספיק זו שאלה אחרת, אבל הבטחת הכנסה מדברת על איזושהי תשתית ועל איזושהי רשת ביטחון שאמורה לתת רשת ביטחון כלכלית. 
פעילות העמותות בקטע הזה היא פעילות מבורכת, אנחנו לא מטילים דופי ולא סרה בשום עמותה, הפוך, אני רק יכול לשבת פה ולהעריץ את העמותות שיושבות סביב השולחן. יש עמותות נוספות, אבל אני אומר, מהבחינה הזאת, רק אנשי חסד ללא ספק, אבל צריכים להבין שמבחינת תפיסת שירותי הרווחה, ואני מתייחס גם לתשובת האוצר בקטע הזה, תפיסת שירותי הרווחה היא מתן שירותים לאוכלוסיות. יש לצערנו הרב אוכלוסיות רבות שנזקקות לשירותי הרווחה. תקציב משרד הרווחה, הוא אפילו יותר גדול מ-500 מיליון תוספת שאנחנו מקבלים כל שנה, אנחנו מדברים על 10 מיליארד שקל שיש לנו כל שנה ואני כבר אומר לכם שאם היו לי 25 מיליארד שקל, גם היינו יודעים איפה לשים את זה ואיפה לחלק את זה. אני נמצא פה בישיבה אחר ישיבה בנושאים שונים ומגוונים שכולם אומרים שחסר ואנחנו חושבים שמדינת ישראל צריכה לעשות יותר, אנחנו רוצים לעשות יותר, אנחנו מנסים לגרום לכך שיהיה יותר בכל השירותים שלנו, אבל הרוב המוחלט של שירותי הרווחה נועד לאספקת שירותים. הוא נועד לאספקת שירותים במסגרות שונות ומגוונות, פנימיות, מסגרות יום, מסגרות למוגבלים, מסגרות לנכים, מסגרות לנשים מוכות, מסגרות לאלכוהוליסטים, אנחנו - - - 
<היו"ר ישראל אייכלר:>
גם שם אותו סיפור, אני רק אומר את זה בסוגריים.

<חנן פריצקי:>
התקציב שלנו שקוף, ידוע, אנחנו מראים כל הזמן איפה אנחנו שמים את הכסף. לצערי הרב, בקטע הזה של ביטחון תזונתי אנחנו חסרים. אנחנו חייבים להגיד את זה שאנחנו חסרים. 
דיברת על המיזם התזונתי שאנחנו עשינו, זה סוג של מיזם שהוא מבחינתנו מיזם פיילוט, כי אנחנו באמת רוצים להכיר את השוק הזה של הסיפור של ביטחון תזונתי דרך תלושי מזון. אנחנו ממשיכים עם הפיילוט הזה, אנחנו עוד לא מתכוונים לסיים אותו כי אני חושב שאין לנו עדיין ממצאים סופיים ואנחנו נמשיך אותו עד סוף השנה, אבל לצערי הרב, התגבש איזשהו נוהל בשנים האחרונות, או מתמיד, שנושא קמחא דפסחא מתוקצב בתקציב המדינה בשיעור מאוד מאוד נמוך ולקראת החגים יש תוספת ממשרד האוצר, בדרך כלל או על ידי שר האוצר עצמו או על ידי ראש ממשלה או על ידי מגעים בינינו, לא רלבנטי כרגע מה, ובסופו של יום התקציב ניתן לקראת פסח, גם לקראת ראש השנה וגם לקראת חג נוסף. כך ההתנהלות שלנו מדי שנה. 

<היו"ר ישראל אייכלר:>
מה יהיה השנה?

<חנן פריצקי:>
השנה אנחנו עדיין, לצערי הרב, במצב שאני לא איש בשורות, אנחנו עדיין לא סגרנו את התוספת השנתית לצורך העניין. אנחנו כולנו מודעים ללוח השנה ואנחנו יודעים שהשנה פסח יוצא די מוקדם בלוח השנה הלועזי ועם התקציב זה קצת בעייתי. גמרנו לפני כמעט שבוע רק את תקציב 2019. 'גמרנו' זה לא בדיוק הנוסח הנכון - - 
<היו"ר ישראל אייכלר:>
הכנתם.

<חנן פריצקי:>
- - אבל גם זה עם בעיות קשות שאנחנו עדיין מתמודדים איתן. בשביל המשא ומתן התגובה של משרד האוצר היא תגובה שאני לא הייתי מצפה שהיא תהיה אחרת. יחד עם זה אנחנו לא מקבלים את התגובה הזאת, כי תוספת של 500-400 מיליון שקל ניתנה לטובת שירותים לאוכלוסיות רווחה. כל התוספת, כל התוספת עד לשקל האחרון, צבועה לאנשים עם בעיות מאוד מאוד קשות במגוון שירותים שהמשרד מספק ואני לא חושב שמי מאיתנו סביב השולחן הזה היה רוצה שניקח, כמו שאמרת בתחילת דבריך, כסף לצורך העניין מאוטיסטים, מנכים, ממפגרים ונעביר אותו לטובת סלי מזון. 
אני חוזר ואני אומר, אני חושב שהפעילות חשובה, אנחנו נמצאים במגעים כרגע עם משרד האוצר לגבי התוספת ולגבי התשלום לפסח ולחג נוסף. כרגע, כמו שאמרתי, בסיס התקציב נמצא אפילו פחות מ-3.5 מיליון שקל, נמצא אפילו 1.3. יש עוד כסף שאנחנו אוספים מקופות צדקה וממקומות אחרים והגענו ל-3.7 מיליון שקל. אנחנו רוצים, השאיפה שלנו כרגע היא להגיע לח"י מיליון שקלים השנה, בדומה למה שהיה בשנה שעברה, אולי אפילו טיפה יותר ממה שהיה שנה שעברה. זה כרגע מה שאנחנו מנסים להגיע אליו בשלב ראשון. אני מצטער להגיד כשרגע אנחנו עדיין לא סגורים על המספר הזה ואנחנו נמצאים במגעים עם משרד האוצר, אנחנו מקווים שזה ייגמר בימים הקרובים. 

<היו"ר ישראל אייכלר:>
תודה רבה. אני רוצה לומר לפרוטוקול, וגם לך, שכל מה שהזכרת, השירותים שירותים שירותים, הוועדה הזאת מלווה הרבה אנשים בכל השירותים האלה וגם שם, גם בפנימיות, גם בהוסטלים ובכל הסיפור הסוציאלי של מדינת ישראל, נתקלים באותה הבעיה, שיש את כל המנגנונים, יש מיליארדים שנשפכים, אבל כשזה מגיע לפרוטה האחרונה של האוכל ושל הבגד ושל השירות לאותו חולה, אותו נכה, אותו חוסה, אנחנו שוב נתקלים בבעיה של תקציב. אין כסף. זה לא ייאמן עד כמה מנגנון גדול, אם פעם מישהו יבדוק את המנגנון הבירוקרטי של מדינת ישראל, כמה אחוז מהתקציב הולך על מנגנונים וכמה הולך לשירות עצמו, הפער הוא גדול מאוד. זה לא ייאמן. אני לא יודע איך זה במדינות אחרות. אני לא רוצה לפרט יותר מדי כדי לא לחשוף פונים, גם בתחום הנפשי, בעיקר בבריאות הנפש. אגב, זה לא כל כך קשור אליכם אני חושב. 

<חנן פריצקי:>
משרד הבריאות. 

<היו"ר ישראל אייכלר:>
משרד הבריאות. גם בתחום המוסדות שלכם. אני חייב לציין שאמר לי מישהו מהנזקקים, "הלוואי והייתי נופל במשרד הרווחה, נפלתי למשרד הבריאות לפי הקטגוריה", כך ששם המצב עוד יותר גרוע, אותו תחום. שאלתי פעם עובד סוציאלי, "תגיד לי, מה אתה עושה עם החולה הזה בשעה בשבוע שיש לך איתו?" מה מתברר, שהוא לא יכול הרבה לתת לו. "אנחנו נעשה", אפילו לדבר איתו שעה הוא לא יכול, כי החולה, אין לו סבלנות לדבר איתו. בקיצור, שורפים כסף וזמן ואת השירות לא נותנים. 
חרגתי מהנושא שלנו, אבל תחשבו פעם, אתה הרי מנהל אגף התקצוב והכלכלה, תחשבו פעם, כשאתם מתכננים - - - 

<חנן פריצקי:>
אני חייב להגיד שהנושא הזה נמצא על השולחן שלנו כל הזמן ואנחנו כל הזמן מנסים לבדוק את זה. דיברת על השוואה בינלאומית, אני חושב שמבחינה זו אנחנו במקום טוב בעולם, מהבחינה הזאת. אני חוזר ואני אומר, אנחנו יכולים לעשות הרבה יותר, אנחנו צריכים לעשות הרבה יותר, אנחנו משתדלים לעשות יותר, אנחנו פועלים כל הזמן. התקציב של משרד הרווחה, אני חייב להגיד, גדל בעשור האחרון פי שניים, לטובת השירותים האלה. אנחנו בודקים כל הזמן את השירותים שמגיעים אלינו. יחד עם זה אני חייב להגיד שאנחנו צריכים יותר. אנחנו צריכים יותר, אנחנו פועלים שיהיה יותר ואנחנו מנסים לגרום לכך שיהיו שירותים יותר גבוהים, יותר נרחבים, יותר טובים ויותר משמעותיים לאוכלוסיות. 
<היו"ר ישראל אייכלר:>
יש לי שאלה מעשית לגבי בני ברק. אמרת שזה פיילוט ואני יודע שבני ברק לא הייתה ועכשיו היא כן נכנסה, זה כבר סודר העניין? זה כבר פועל?

<יוכי אילוז:>
היא בפנים ואני הבנתי שהשבוע תיכנס רכזת שהיא מוסכמת על ראש העיר ועל מנהלת אגף הרווחה.
<היו"ר ישראל אייכלר:>
ואז מה יקרה עם זה?

<יוכי אילוז:>
הקצינו לה כרטיסי מזון שהיא יכולה לחלק לאוכלוסייה. 

<שלומית אבינח:>
עד עכשיו זה לא חולק?

<היו"ר ישראל אייכלר:>
עד היום לא חולק. אז מה המספר 136, שאתם שלחתם אלינו? יש איזו טבלה ששלחתם לנו. 

<יוכי אילוז:>
זו ההקצאה של הכרטיסים, הראשונית, כן. 

<היו"ר ישראל אייכלר:>
138 כרטיסים?

<יוכי אילוז:>
הם צריכים להכניס את המסמכים של המשפחות. זה די מורכב, זה לא כל כך פשוט. אנחנו עושים את זה הרי כפיילוט. לנו יש הקצאה ארצית של 10,830 כרטיסים, כאשר יש לנו 48 יישובים, מתוכם שש ערים חרדיות והכרטיסים מחולקים על פי איזושהי נוסחה שכוללת כל מיני פרמטרים. 

<היו"ר ישראל אייכלר:>
זאת אומרת שבכל בני ברק יש רק 138 משפחות של זכאים?

<יוכי אילוז:>
זה פיילוט, זה פיילוט לראות אם זה מותאם. כל הכמויות כאן הן כמויות שלא קשורות לגודל האוכלוסייה. אנחנו צריכים לקבל את תוצאות המחקר - - - 
<היו"ר ישראל אייכלר:>
אבל זה לא חולק עדיין בבני ברק בכלל. 

<יוכי אילוז:>
לא חילקו, כבר חצי שנה זה שוכב שם. 

<היו"ר ישראל אייכלר:>
כמה זה לחודש למשפחה?

<יוכי אילוז:>
500 שקל. 

<היו"ר ישראל אייכלר:>
לחודש?

<שלומית אבינח:>
יקבלו את זה רטרואקטיבית?

<יוכי אילוז:>
כל משפחה 500 שקל. היא יכולה עם 250 שקלים לעשות רכישה בסופר - - - 

<שלומית אבינח:>
כמה?

<יוכי אילוז:>
250 שקלים לעשות רכישה בסופר, חודשית, 125 שקלים היא רוכשת מוצרים יבשים, עוד 125 שקלים לפירות וירקות חודשית. 
<שלומית אבינח:>
עכשיו יקבלו את זה רטרואקטיבית?

<היו"ר ישראל אייכלר:>
יקבלו את זה רטרואקטיבית?

<יוכי אילוז:>
הכסף - - - 
<היו"ר ישראל אייכלר:>
טוב, אז נקווה. אנחנו נעקוב - - - 

<אהרון כהן:>
דרך איפה, דרך משרד הרווחה?

<יוכי אילוז:>
דרך אגף הרווחה. 

<היו"ר ישראל אייכלר:>
אנחנו נבדוק את זה. נעקוב אחרי זה, לאו דווקא בישיבה, אנחנו נעקוב אחרי זה. בואו נגיע לסיכום. את רצית להוסיף משהו, הגברת אילוז? לא, אבל אמרת את הדברים פה לגבי הפרוצדורות. אנחנו נסכם את הישיבה. 

<אלחנן צעידי:>
אם אני יכול לפני הסיכום, מחילה, משפט קצר על מה שהאדון אמר. דיברת הרבה על מנגנונים ועל מה שנקרא חלק משירותי הרווחה. חלק משירותי הרווחה זה עובדים סוציאליים שאתם מחזיקים ואותם עובדים סוציאליים מפנים את האנשים אלינו. רוב החבר'ה שאנחנו מטפלים בהם זה עובדי רווחה שלכם שמפנים אלינו לקבל עזרה. זה אבסורד. אז אם אתם שולחים אותם אלינו, חבר'ה, תחשבו להגדיל - - - 
<היו"ר ישראל אייכלר:>
כן. אלחנן יגיד לך, סליחה שאני מדבר בשמך, "אני לא הוריתי לעובדים הסוציאליים לשלוח אליך". 
<אהרון כהן:>
זה מה שהם עושים. 

<היו"ר ישראל אייכלר:>
ודאי, כי הם רוצים לעשות משהו, אחרת חבל על המשכורת שלהם. אם הוא לא יכול לשלוח אפילו אז חבל על המשכורת שלו. 

<אלחנן צעידי:>
מה שהם רוצים זה לעזור למשפחות. האפשרות היחידה שלהם לעזור למשפחות זה דרכנו, היחידה שלהם לעזור למשפחות. 

<אהרון כהן:>
הם באים בדרישה אלינו, עם הטפסים ביד, "הגענו אליכם ממשרד הרווחה". הם באים אליי בצעקות "הגענו" - - - 
<היו"ר ישראל אייכלר:>
הם צודקים. 

<אהרון כהן:>
הם צודקים ואתה לא יכול להגיד להם לא. 

<היו"ר ישראל אייכלר:>
כתוב "לחם שאלו כהוגן". זאת אומרת, המסכן מבקש כהוגן לחם, הוא רוצה לחם. 
אני רוצה לסכם את הישיבה בתקווה, כמו שאמר חנן, שהתקציב לפסח יעלה לפחות ל-18 מיליון. 
הוועדה מבקשת לקבוע בנוהל העברת דוח שגויים לכל עמותה ועמותה, שיוכלו לתקן את השגיאות. הוועדה מבקשת לקבוע כנוהל, לאפשר 10% שגויים, זאת אומרת, לא לפסול אם יש עד 10% שגויים, כפי שקיים במשרד החינוך. 
הוועדה מבקשת שחקלאי שתורם פירות וירקות יוכל - - - לא הוא, לא החקלאי - - - 
<שלומית אבינח:>
חקלאי שתורם פירות או ירקות יוכל למסור הצהרה חתומה - - -

<היו"ר ישראל אייכלר:>
לא, לא. אנחנו רוצים לשחרר את החקלאים. חשבנו מלכתחילה שהחקלאים, אבל הבנו שהחקלאים לא יעשו את זה. אנחנו מבקשים לבדוק אפשרות שתצהיר וחתימה של רואה חשבון ועורך דין של העמותה, שיאשר קבלת פירות וירקות מחקלאים או מספקים, או תרומות מזון, משרד הרווחה יכיר בכך כאשר הוא מחשב את התמיכה שמגיעה. 

<קריאה:>
פנייה למשרד האוצר ולמשרד הרווחה?
<היו"ר ישראל אייכלר:>
כן, אנחנו נפנה לשר הרווחה ולשר האוצר, להגדיל את התקציב. עיני לא צרה, ששר הרווחה יקבל עוד 15 מיליון, כמה מהתקציב אמרת? מהו התקציב הכולל של משרד הרווחה? 

<חנן פריצקי:>
 7.5 מיליארד שקל תקציב מדינה ועוד 2.5 מ - - - 10 מיליארד. עם העבודה היום זה 13 מיליארד. 

<היו"ר ישראל אייכלר:>
כל משרד הרווחה זה 10 מיליארד? 
<חנן פריצקי:>
כן.

<היו"ר ישראל אייכלר:>
אני חייב לומר שחשבתי יותר. עכשיו, עם הנכים ועם כל זה, אתם לא מקבלים?
<חנן פריצקי:>
10 מיליארד. ביטוח לאומי השאר, חלק ביטוח לאומי, כולל קצבאות. אנחנו אין לנו קצבאות. 

<היו"ר ישראל אייכלר:>
אנחנו נבקש משר האוצר ומשר הרווחה שיסתדרו ביניהם. מה שצריך הוא שאנשים ש"לחם שאלו כהוגן" יקבלו את התמיכה לכבוד החג. תודה לעמותות שעוסקות בזה, תודה לכם שהייתם איתנו. להתראות. 

<הישיבה ננעלה בשעה 14:50.>

